<classify> Wasudan hao kutoka Kaskazini ndio walicheza robo fainali ya kwanza na kutoa kipigo kizito kwa wakongwe wa moja ya vinara wa mashindano hayo APR ya Rwanda kwa kuitandika mabao 4-0 huku Gor Mahia wakishinda 2-1 dhidi ya Malakia.Mabao ya Khartoum N inayofundishwa kocha Mghana, Kwesi Appiah yamefungwa na Atif Khali dakika ya 10, Amin Ibrahim dakika ya 19 na 36 na Salah Eldin Osman dakika ya 81.Kwa ushindi huo, Khartoum sasa watatoana jasho na Gor Mahia katika mchezo wa nusu fainali baada ya kushinda mchezo wake wa pili.Gor Mahia wenyewe walipata mabao mawili katika kipindi cha kwanza yaliyofungwa na Godfrey Walusimbi katika dakika ya tatu wakati lile la pili lilipachikwa na mchezaji huyo huyo katika dakika ya 28.Dakika ya 18 Mahmoud Taher wa Malakia alikosa bao baada ya kupiga mpira wa kichwa uliotoka pembeni ya lango huku timu hiyo ikikosa tena bao katika dakika ya 22 baada ya Taher tena kupiga shuti lililogonga mwamba.  <topic>: MICHEZO 